Börn | Meðganga og fæðing | mbl | 4.1.2020 | 19:00 Erfiðara að elska stækkandi líkamann Ashley Graham hélt um kúluna á tískuvikunni í New York þann 6. september . mbl.is / AFP Fyrirsætan Ashley Graham sagði í nýlegu viðtali að það yrði æ erfiðara að elska stækkandi líkama sinn . Graham gengur nú með sitt fyrsta barn en settur dagur er nú í janúar . „ Mér líður eins og við eigum öll flókið samband við líkama okkar , “ sagði fyrirsætan í viðtali við Grazia . „ Minn hefur breyst á nýjan og áhugaverðan hátt . Það hefur ekki alltaf verið auðvelt að elska óléttan líkama minn , en það hefur klárlega minnt mig á hversu magnað fyrirbæri líkaminn er , “ sagði Graham . Hún grínaðist með að hún hefði reglulega brotnað saman því hún ætti erfitt með að finna föt sem hún passaði í . „ Ég passa ekki í neitt . Ég sendi stílistanum mínum skilaboð , ég þarf að fara í mátun , “ sagði Graham .